Bericht über Unruhen in der Chora
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

4843 58BC? Herakleopolite

[...] εἰς ε[...]παρος παρα[...][...] ποιησαμένου ἀνέλυσαν. τῆι δʼ ἐχομένηι πλείονες μᾶλλον [...] κατήντησαν ἐπὶ τὴν τοῦ ν[...][...]γει[...][...] πύλην καὶ ἐπεβοῶντο τὰς βασιλίσσας καὶ δυνάμεις. τοῦ δὲ στρατηγοῦ σὺν Χαιρᾶτι τῶι εἰσαγωγεῖ καὶ τοῖς παρεπιδημοῦσιν ἀπʼ Ἀλεξανδρείας καταντήσαντες πάλιν ἔμαθον ἕτερα πλεῖστα ἀδικήματα ὑπὸ τῶν περὶ τὸν Ἑρμαΐσκον εἰς ἕνα καὶ ἕκαστον συντελούμενα. ἐνίσταντο δὲ μηδενὸς ἀντιλήμψεσθαι μήτε τῶν ἰδιωτικῶν μήτε τῶν βασιλικῶν, εἰ μὴ τοῦ στρατηγοῦ προσανενεγκόντος ἐπὶ τὰς βασιλίσσας καὶ τὸν διοικητὴν ἀνειρχθῶσι ἀπὸ τοῦ νομοῦ οἱ περὶ τὸν Ἑρμαΐσκον. καὶ τοῦ στρατηγοῦ καὶ τῶν ἄλλων ἐπὶ πλεῖον παρακαλεσάντων καὶ ἀναδεξαμένων τὰ ὑποδεδειγμένα προσανοίσειν, οὕτως ἀνέλυσαν. διʼ ὃ ἀναφέρομεν.